**ZADANIE**

**PRE ÚZEMNÝ PLÁN OBCE DOLNÝ HRIČOV**

**BOD U. – UPRAVENÉ ZNENIE**

**U. POŽIADAVKY NA ROZSAH A ÚPRAVU DOKUMENTÁCIE ÚZEMNÉHO PLÁNU OBCE DOLNÝ HRIČOV**

Návrh ÚPN–O Dolný Hričov bude spracovaný v súlade s ustanovením § 11 Zákona č. 50/76 Zb. ( stavebný zákon ) v znení neskorších predpisov a § 12 Vyhlášky MŽP SR č. 55/2001 Z. z., v členení na textovú a grafickú časť.

1. Textová časť bude obsahovať
   1. základné údaje
   2. riešenie územného plánu
   3. doplňujúce údaje
   4. dokladovú časť

Textová časť bude spracovaná v rozsahu a štruktúre stanovenej v § 12 ods. 2 – 5 Vyhlášky MŽP SR č. 55/2001 Z. z. vrátane tabuľkovej časti. Riešenie územného plánu v textovej časti bude spracované v členení podľa § 12 ods. 4 písm. a) – r) vyhlášky.

Časť Poľnohospodárstvo bude spracovaná podľa Spoločného metodického usmernenia MP SR a MV a RR SR zo dňa 11.8.2004. Stavebné zámery a iné zámery na poľnohospodárskej pôde je potrebné vyhodnotiť podľa § 5, ods.1,2,3,4, vyhlášky MP SR č. 508/2004 platnej od 15.9.2004.

Záväzná časť ÚPN-O  bude spracovaná v rozsahu a štruktúre stanovenej v § 12 ods. 6 písm. a) – l) Vyhlášky MŽP SR č. 55/2001 Z. z. v členení časť – článok – odsek – písmeno v rozsahu maximálne 12 strán písaných písmom Arial veľkosti 10. Súčasťou záväznej časti bude Schéma záväzných častí riešenia a verejnoprospešných stavieb.

Grafická časť bude obsahovať :

a) Výkres širších vzťahov – M 1 : 50 000

b) Komplexný výkres priestorového usporiadania a funkčného využívania územia s vyznačenou záväznou časťou riešenia a VPS – M 1 : 10 000

c) Výkres riešenia verejného dopravného vybavenia - M 1 : 10 000

d) Výkres riešenia verejného technického vybavenia – M 1 : 10 000

e) Vyhodnotenie dôsledkov stavebných zámerov a iných zámerov na PP - M 1 : 10 000

f) Výkres ochrany prírody a tvorby krajiny- M 1 : 10 000

Obstarávateľ pripúšťa možnosť zlúčenia výkresov b) a f), za predpokladu zabezpečenia ich dostatočnej čitateľnosti.

Grafická časť Návrhu ÚPN-O bude spracovaná na podklade základného mapového diela vo farebnom prevedení, legendy jednotlivých výkresov budú spracované v členení stav – návrh – výhľad.

Návrh územného plánu pre potreby prerokovania podľa § 22 stavebného zákona bude spracovaný a dodaný obstarávateľovi v troch tlačených vyhotoveniach. Textová časť bude spracovaná vo formáte A 4. Grafická časť bude spracovaná vo farebnom prevedení na mapových podkladoch v príslušnej mierke, poskladaná na formát A3 a odovzdaná v tvrdých doskách. Celý návrh bude spracovaný a odovzdaný aj na CD. Pre potreby zabezpečenia stanovísk Hydromeliorácií š. p. a VÚP a OP budú dodané naviac: Výkres vyhodnotenie dôsledkov stavebných zámerov a iných zámerov na PP vrátane súvisiacej textovej časti a tabuliek – 2x.

Po ukončení prerokovania bude na základe pokynov zástupcu obstarávateľa a vyhodnotenia pripomienok Návrh ÚPN-O dopracovaný. Pre potreby zabezpečenia súhlasu orgánu ochrany PP podľa § 13, zákona č. 220/2004 Z. z. budú dodané naviac: Výkres vyhodnotenie dôsledkov stavebných zámerov a iných zámerov na PP vrátane súvisiacej textovej časti a tabuliek – 2x, Výkres širších vzťahov – 1x a Komplexný výkres priestorového usporiadania – 1x.

Po vydaní súhlasu podľa § 13, zákona č. 220/2004 Z. z. bude dopracovaný Návrh ÚPN-O dodaný zástupcovi obstarávateľa v jednom tlačenom vyhotovení pre potreby preskúmania Regionálnym úradom pre územné plánovanie a výstavbu v Žiline podľa § 25 stavebného zákona.

Čistopis ÚPN-O Dolný Hričov bude po preskúmaní dodaný obstarávateľovi v troch tlačených vyhotoveniach a na CD.